বাংগালুৰুস্থিত বায়ু সেনাৰ মহাবিদ্যালয় চৌহদত এগৰাকী ২৭ বৰ্ষীয় কেডেট প্ৰশিক্ষাৰ্থীৰ মৃতদেহ উদ্ধাৰক লৈ সৃষ্টি হৈছে তীব্ৰ চাঞ্চল্যৰ। বাংগালুৰুৰ জালাহাল্লিত থকা বায়ু সেনা কাৰিকৰী মহাবিদ্যালয়ত শনিবাৰে প্ৰশিক্ষাৰ্থী গৰাকীৰ মৃতদেহ উদ্ধাৰ কৰা হৈছে।
ইফালে মৃতদেহটো উদ্ধাৰৰ পিছতে বায়ু সেনাৰ ছয়গৰাকী বিষয়াৰ বিৰুদ্ধে হত্যাৰ অভিযোগ উত্থাপন হৈছে। মৃত প্ৰশিক্ষাৰ্থী গৰাকীক অংকিত কুমাৰ ঝা বুলি চিনাক্ত কৰা হৈছে।
এগৰাকী আৰক্ষী বিষয়াই সংবাদ মাধ্যমৰ আগত উল্লেখ কৰা অনুসৰি অংকিত কুমাৰ ঝাৰ বিৰুদ্ধে শেহতীয়াকৈ আদালতৰ তদন্তৰ নিৰ্দেশ দিয়া হৈছিল। ইয়াৰ পাছতে ঝাই এই চৰম পন্থা অৱলম্বন কৰিছে।
অংকিত কুমাৰ ঝাই তেওঁৰ চুইচাইড নোটত এয়াৰ কমোডৰ, উইং কমাণ্ডাৰ আৰু গ্ৰুপ কেপ্টেইনৰ পদবীত থকা কেইগৰাকীমান বিষয়াৰ নাম উল্লেখ কৰি গৈছে।
ইফালে মৃত ঝাৰ পৰিয়ালৰ সদস্যসকলে তেওঁ মহাবিদ্যালয় চৌহদত নিৰন্তৰ নিৰ্যাতন আৰু অত্যাচাৰৰ সন্মুখীন হৈছিল বুলি গুৰুতৰ অভিযোগ তুলিছে।
ইতিমধ্যে অংকিত ঝাৰ ভাতৃয়ে আৰক্ষীৰ ওচৰত এক এজাহাৰ দাখিল কৰিছে বুলি স্থানীয় এগৰাকী জেষ্ঠ আৰক্ষী বিষয়াই জানিবলৈ দিছে। তেওঁ উল্লেখ কৰা মতে ঝাৰ বিৰুদ্ধে তদন্তৰ নিৰ্দেশ দিয়া হৈছিল আৰু সেইদিনাই তেওঁক প্ৰশিক্ষণৰ পৰা আঁতৰাই দিয়া হৈছিল।
তেওঁৰ বিৰুদ্ধে আৰম্ভ কৰা এই অনুশাসনমূলক ব্যৱস্থাৰ পিছতে চৌহদৰ এটা কোঠাত ঝাক ওলমি থকা অৱস্থাত পোৱা গৈছিল বুলি আৰক্ষী বিষয়াগৰাকীয়ে লগতে সংবাদ মাধ্যমৰ আগত অৱগত কৰিছে।
ইয়ালে পৰিয়ালৰ সদস্যসকলৰ দ্বাৰা কৰা দাবী আৰু চুইচাইড নোটত থকা অভিযোগৰ ভিত্তিত ইতিমধ্যে তদন্ত আৰম্ভ কৰা হৈছে আৰু অভিযুক্তৰ বিৰুদ্ধে প্ৰমাণ সংগ্ৰহৰ চেষ্টা চলোৱা হৈছে বুলিও আৰক্ষী বিষয়াগৰাকীয়ে লগতে কয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
